ଷ୍ଟିଭେନ ୱଲ୍ଫ  (ଜନ୍ମ ୩୧ ଡିସେମ୍ବର, ୧୯୭୮), ପେଶାରେ ଜନି ସିନ୍ସ ବୋଲି ଜଣାଶୁଣା  । ସେ ଜଣେ ପ୍ରାପ୍ତ ବୟସ୍କ ଚଳଚ୍ଚିତ୍ର ନାୟକ, ନିର୍ଦ୍ଦେଶକ ଏବଂ ଇଣ୍ଟରନେଟରେ ଥିବା ବ୍ୟକ୍ତି ଅଟନ୍ତି । ସେ ବୟସ୍କ ଚଳଚ୍ଚିତ୍ର ଜଗତରେ ଅନେକ ପୁରସ୍କାର ଜିତିଛନ୍ତି ଏବଂ ମନୋନୀତ ମଧ୍ୟ ହୋଇଛନ୍ତି । ଶ୍ରେଷ୍ଠ ପୁରୁଷ ଅଭିନୟ ପ୍ରଦର୍ଶନ ଯୋଗୁଁ ତାଙ୍କୁ ଦୁଇଥର ଏଭିଏନ ପୁରସ୍କାର ମଧ୍ୟ ମିଳିଛି । ସେ ସବୁଠାରୁ ଅଧିକ ଖୋଜାଯାଉଥିବା ବୟସ୍କ ଚଳଚ୍ଚିତ୍ର ନାୟକଙ୍କ ମଧ୍ୟରୁ ଅନ୍ୟତମ ଅଟନ୍ତି । ପେଶା ମହାବିଦ୍ୟାଳୟରୁ ସ୍ନାତକ ଲାଭ ପରେ ଷ୍ଟିଭେନଙ୍କୁ ଏକ ନିର୍ମାଣ କମ୍ପାନୀରେ ସପ୍ତାହକୁ ଛଅ ଦିନ କାମ କରୁଥିଲେ । ୨୦୦୬ ମସିହାରେ ସେ ସେହି ଚାକିରୀ ଛାଡ଼ିଦେଇ କାଲିଫର୍ଣ୍ଣିଆର ଲସ ଆଞ୍ଜେଲେସକୁ ବୟସ୍କ ଚଳଚ୍ଚିତ୍ର ଜଗତରେ କାମ କରିବାକୁ ଚାଲି ଆସିଥିଲେ । କ୍ରେଗଲିଷ୍ଟରେ ବାହାରୁଥିବା ବିଜ୍ଞାପନ ଜରିଆରେ ସେ କାମ ପାଇଥିଲେ । ବ୍ରାଜର୍ସପ୍ରକାଶନ ସଂସ୍ଥାର ଷ୍ଟିଭେନ ଡାହାଣ ହାତ ଥିଲେ । ୨୬ ଜାନୁୟାରୀ ୨୦୧୯ ସୁଦ୍ଧା ସେ ଏହି କମ୍ପାନୀ ପାଇଁ ୧,୦୫୫ଟି ଭିଡିଓରେ କାମ କରିସାରିଛନ୍ତି । ତାଙ୍କର ପେଶାରେ ସେ ପାଖାପାଖି ୨,୩୦୦ରୁ ଅଧିକ ଭିଡିଓରେ କାମ କରିସାରିଛନ୍ତି । ୨୦୧୭ ମସିହା ପ୍ରାରମ୍ଭରେ ସେ ପତ୍ନୀ କିସ୍ସା ସିନ୍ସନଙ୍କ ସହ ୟୁଟ୍ୟୁବ ଚ୍ୟାନେଲ ସିନ୍ସ ଟିଭି ଆରମ୍ଭ କରିଥିଲେ । ଯେଉଁଥିରେ ସେ ଦୈନନ୍ଦିନ ଜୀବନରେ ହେଉଥିବା ଯୌନ ସମସ୍ୟା ବିଷୟରେ ଉପଦେଶ ଦିଅନ୍ତି । ଜୁଲାଇ ମାସ ୨୦୧୮ରେ ମହାବିଦ୍ୟାଳୟ ପରିଭ୍ରମଣ ପ୍ରଚାର ଏବଂ ପ୍ରସାର ପାଇଁ ଷ୍ଟିଭେନଙ୍କର ଛବି କେରଳର ବସଗୁଡ଼ିକର କଡ଼ରେ ଅଙ୍କା ଯାଇଥିଲା । ମହିଳା ମାନଙ୍କଦ୍ୱାରା ବଛାଯାଇଥିବା ସେ ସବୁଠାରୁ ପ୍ରସିଦ୍ଧ ପର୍ନହବ୍ ବୟସ୍କ ଚଳଚ୍ଚିତ୍ର ଅଭିନେତା ପୁରସ୍କାର ଲାଭ କରିଥିଲେ । ବ୍ୟକ୍ତିଗତ ଜୀବନ ଷ୍ଟିଭେନ ପେନସିଲଭାନିଆର ପିଟସବର୍ଗଠାରେ ଜନ୍ମ ନେଇଥିଲେ ଏବଂ ପାଠପଢ଼ା କରିଥିଲେ । ସେ ନିଜକୁ ପିଲାବିଲେ ବହୁତ ଲାଜକୁଳା ଥିବାର କୁହନ୍ତି । ତାଙ୍କର ପତ୍ନୀ କିସ୍ସା ସିନ୍ସ ଅଟନ୍ତି । ସିନ୍ସ ବର୍ତ୍ତମାନ ଲସ ଭେଗାସରେ ରହୁଛନ୍ତି ।